મળતી વિગતો અનુસાર બાકરોલ ગામે મસ્જિદ પાસે રહેતા જમીલઅહેમદ યારીફભાઈ વ્હોરા ગઈકાલે પોતાનાં મિત્ર જુનેદભાઈ હસનભાઈ વ્હોરા સાથે ચણીયા ખરીદવા માટે નડીયાદ ગયા હતા અને રાત્રીનાં પોણા અગીયાર વાગ્યાનાં સુમારે તેઓ ચણીયા લઈને મોટર સાયકલ પર પરત આવી ધરે જતા હતા ત્યારે ગામનાં બસસ્ટેન્ડ પાસે કેટલાક યુવકો જાહેર માર્ગ પર ક્રિકેટ રમતા હતા,તે દરમિયાન જમીલઅહેમદ મોટર સાયકલ લઈને પસાર થતા ક્રિકેટ રમતા તુષારભાઈ ડાહ્યાભાઈએ જમીલઅહેમદને દેખાતું નથી બાઈક જોઈને ચલાવ તેમ કહીને ગાળો બોલતા જેથી જમીલઅહેમદે ગાળો કેમ બોલે છે તેમ કહેતા તુષારે ઉસ્કેરાઈ જઈને જમીલ અહેમદને લાફો મારી તેમજ જુનેદને માથામાં સ્ટમ્પ મારી ઈજાઓ કરી કરતા જમીલ અહેમદ અને જુનેદ મોટર સાયકલ પરથી નીચે પડી ગયા હતા,ત્યારે અજય ડાહ્યાભાઈ અને પ્રતાપભાઈએ આવીને જમીલ અહેમદ અને જુનેદને ગડદાપાટુનો માર માર્યો હતો,દરમિયાન આસપાસનાં લોકો દોડી આવતા જમીલઅહેમદ અને જુનેદને વધુ મારમાંથી છોડાવ્યા હતા.